
                 REPUBLIKA HRVATSKA 

  BJELOVARSKO-BILOGORSKA ŽUPANIJA

                GRAD GRUBIŠNO POLJE

            JEDINSTVENI UPRAVNI ODJEL
KLASA: UP/I˚-112-03/26-01/4
URBROJ: 2103-5-01/01-26-1
Grubišno Polje, 30. lipnja 2026. 


Na temelju članka 5. i 24. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18, 112/19 i 17/25), pročelnik Jedinstvenog upravnog odjela Grada Grubišnoga Polja donosi
RJEŠENJE

o prijmu u službu vježbenika
1. Magdalena Žabić, OIB: 28607667383, VSS magistra prava, bez radnog iskustva na odgovarajućim poslovima, prima se u službu kao vježbenik u Odsjek Stručne službe Gradskog vijeća, na određeno vrijeme od 12 mjeseci uz obvezni probni rad od 2 mjeseca.
2. Osoba iz točke 1. ove izreke dostavila je uvjerenje da se protiv nje ne vodi kazneni postupak.
3. Osoba iz točke 1. ove izreke nije položila državni ispit II. razine, te ga je dužna položiti do kraja vježbeničkog staža.

4. Raspored na radno mjesto, datum početka rada, podaci o plaći te drugi podaci propisani ZSNLP(R)S utvrdit će se rješenjem o rasporedu na radno mjesto.

O b r a z l o ž e n j e
Pročelnik Jedinstvenog upravnog odjela Grada Grubišnoga Polja objavio je Javni natječaj za prijam u službu vježbenika, u skladu sa člankom 86. ZSNLP(R)S. 
 Javni natječaj je objavljen dana 22. svibnja 2026. godine u Narodnim novinama,  putem Hrvatskog zavoda za zapošljavanje, te oglasne ploče i web stranice Grada Grubišnoga Polja sa rokom za podnošenje prijava do zaključno 1. lipnja 2026. godine. 
Do isteka navedenog roka zaprimljene su 4 (četiri) prijave. Povjerenstvo za provedbu postupka prijma u službu vježbenika na određeno vrijeme utvrđuje da dvije prijave ne ispunjavaju formalne uvjete javnog natječaja, o čemu su prijavitelji i obavješteni poštom (Zapisnik o otvaranju prijava, KLASA: 112-03/26-01/7, URBROJ: 2103-5-01/01-26-11 od 3. lipnja 2026. godine). 

Kandidatkinje koje ispunjavaju formalne uvjete natječaja obaviještene su putem web stranice Grada Grubišnoga Polja  www.grubisnopolje.hr dana 3. lipnja 2026. godine, o vremenu i mjestu održavanju testiranja. Testiranje je održano dana  15. lipnja 2026. godine sa početkom u 8,00 sati u prostorijama Razvojne agencije AGRO, na adresi Grubišno Polje, Ul. Ivana Nepomuka Jemeršića 37D. Na testiranje je pristupila kandidatkinja Magdalena Žabić iz Donje Rašenice, Donja Rašenica 34. Testiranju nije pristupila kandidatkinja Maja Posuda iz Palančana, Palančani 136, te se stoga smatra da je odustala od prijave na natječaj.

Na pisanoj provjeri znanja i održanom intervjuu, Povjerenstvo je utvrdilo da Magdalena Žabić zadovoljava sve uvjete primanja u službu (Zapisnik o provedenom testiranju, KLASA: 112-03/26-01/7, URBROJ: 2103-5-01/01-26-15 od 15. lipnja 2026. godine).  
Sukladno čl. 28. ZSNLP(R)S određuje se probni rad od 2 mjeseca.
Osoba koja se prima u službu dužna je položiti državni ispit do kraja vježbeničkog staža sukladno članku 88. ZSNLP(R)S.
Sukladno članku 23.c Zakona o službenicima i namještenicima u lokalnoj i područnoj (regionalnoj) samoupravi Magdalena Žabić dužna je po izboru dostaviti uvjerenje da se ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta na koje se prima.


Slijedom izloženog, te na temelju članka 5. ZSNLP(R)S pročelnik Jedinstvenog upravnog odjela Grada Grubišnoga Polja riješio je kao u izreci ovog rješenja.

 

UPUTA O PRAVNOM LIJEKU
Protiv ovog rješenja može se podnijeti žalba gradonačelniku Grada Grubišnoga Polja u roku od 15 dana od dana primitka ovog rješenja. Žalba se podnosi u pisanom obliku poštom ili neposredno u pisarnici Grada Grubišnoga Polja, a može se  izjaviti i usmeno na zapisnik. Stranka se može odreći prava na žalbu u pisanom obliku ili usmeno na zapisnik, od dana primitka prvostupanjskog rješenja do dana isteka roka za izjavljivanje žalbe. Odricanje ili odustanak od žalbe ne mogu se opozvati.

Žalba protiv ovog rješenja oslobođena je plaćanja upravne pristojbe temeljem čl. 9. stavka 2. točke 22. Zakona o upravnim pristojbama (“Narodne novine” br. 115/16 i 114/22). 
           








    PROČELNIK

                                                                                  
                Tony Dvoržak, mag.oec., v.r.
DOSTAVITI: 

1. Magdalena Žabić, putem javne objave na web stranici www.grubisnopolje.hr.,

2. Personalni dosje,

3. Pismohrana.

